Hommikukohvid tegime Supelsakstes, nagu arvatagi. Soe Nizza salat oli täitsa tore, kui jagus viitsimist pruuniks tõmbunud jääkapsa lehed välja sorteerida. Tursamaks röstsaiaga oli munarohke kalapasteet väikese sibulaga, läks alla isegi minusugusel kalamaksa vaenajal. Koogid jätsime seekord vahele, ent vähemalt välimuse järgi nägid kardemonisaiad mõnusad välja ja lõhnasid tuttavalt hästi. Nii et  toidule hindeks tubli 6, teenindusele aga midagi 3 ja 4 vahepealset - noored tüdrukud võtsid iga joogi toomiseks tublisti hoogu ning jäid kõrvallaudade välismaist klientuuri teenindades väga väga väga keelehätta. Üldiselt tuli tõdeda, et eelmisel aastal oli asi veidi parem.